Π.Α.Σ. Γιάννινα (καλαθοσφαίριση)

Ο Πανηπειρωτικός Αθλητικός Σύλλογος Γιάννινα είναι ελληνικό αθλητικό σωματείο που δραστηριοποιείται στην πόλη των Ιωαννίνων, στον ομώνυμο νομό, όπου και βρίσκονται οι έδρες των τμημάτων του. Επίσημα χρώματα του συλλόγου είναι το μπλε και το λευκό. Στο έμβλημα της ομάδας απεικονίζεται ένας ταύρος με την αρχαία ονομασία της Ηπείρου "ΑΠΕΙΡΩΤΑΝ", όπως εμφανίζεται σε αρχαίο νόμισμα του Κοινού των Ηπειρωτών.

Τα τμήματα καλαθοσφαίρισης του Π.Α.Σ. Γιάννινα διαθέτουν τη νομική μορφή ερασιτεχνικών σωματείων. Έδρα τους αποτελούσε μέχρι πρόσφατα το Κλειστό Γυμναστήριο Λιμνοπούλας, τμήμα του Ε.Α.Ν.Κ. Ιωαννίνων.Παράλληλα, από τη σεζόν 2017-18 γίνεται χρήση του Νέου Κλειστού Ιωαννίνων.

Το 2010 έγινε μια προσπάθεια για να ξεφύγει το γιαννιώτικο μπάσκετ από την παρακμή του. Συμμετοχή σε αυτό είχαν ο ερασιτέχνης ΠΑΣ Γιάννινα, βετεράνοι μπασκετμπολίστες και διάφοροι παράγοντες. Στόχος η άνοδος των ομάδων σε εθνικές κατηγορίες, αναβάθμιση ακαδημιών και δημιουργία εγκαταστάσεων. Το διάστημα αυτό επαναδραστηριοποιήθηκε το τμήμα ανδρών ενώ των γυναικών έκανε ήδη τα πρώτα του βήματα. Τα προηγούμενα 5 χρόνια το τμήμα μπάσκετ λειτουργούσε κυρίως σαν ακαδημία.

 Τμήμα καλαθοσφαίρισης ανδρών 

 Τμήμα καλαθοσφαίρισης γυναικών 

 Ιστορική αναδρομή 
Το τμήμα γυναικείας καλαθοσφαίρισης του συλλόγου διαθέτει στην τροπαιοθήκη του 7 από τα τοπικά Πρωταθλήματα Γυναικών που έχει διοργανώσει η Ε.Σ.ΚΑ. Βορειοδυτικής Ελλάδας και συγκεκριμένα αυτά των ετών 1985  1993  1994  1996  1997  2011  2018.«Ένωση Σωματείων Καλαθοσφαίρισης Βορειοδυτικής Ελλάδας», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.

Η κατάκτηση του τροπαίου το 2011 οδήγησε το σύλλογο στους πανελλαδικούς αγώνες μπαράζ, όπου οι ομάδες πλην εκείνων των Αθηνών και της Θεσσαλονίκης διεκδικούν την άνοδο στην Α2 Εθνική Κατηγορία.«Ειδικό Πρωτάθλημα Ανόδου Α2 Νότου: Στην Α2 ο ΠΑΣ Γιάννενα!», άρθρο στον ιστότοπο WePlayBall.gr, 23 Ιουνίου 2011. Τερματίζοντας πρώτος στον όμιλό του, ο Π.Α.Σ. Γιάννινα κέρδισε εισιτήριο για τα εθνικά πρωταθλήματα για πρώτη φορά στην ιστορία του τμήματος.«Πρωτιά και άνοδος στην Α2 μπάσκετ για τις γυναίκες του ΠΑΣ» , άρθρο στον ιστότοπο Ipiros.gr. Προπονητής της ομάδας κατά την πετυχημένη αυτή περίοδο ήταν ο Χρήστος Βαχαρίδης με συνεργάτη το Γιάννη Παπαδόπουλο.«Α2... ήρθαμε!», άρθρο στον ιστότοπο OnSports.gr, 27 Ιουνίου 2011.

Την αγωνιστική περίοδο 2011-12 η ομάδα των Ιωαννίνων εντάχθηκε στον Όμιλο Νότου της Α2 Εθνικής Κατηγορίας, τον οποίο συνέθεσαν συνολικά 11 ομάδες.«Πρόγραμμα & Βαθμολογία Α2 Εθνικής Κατηγορίας Γυναικών (Νότος) 2011-2012», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Στη διάρκεια της χρονιάς οι επιδόσεις της ομάδας ήταν χαμηλές και, πιο συγκεκριμένα, συνέλεξε 6 νίκες σε 20 αγώνες. Στην τελική βαθμολογική κατάταξη βρέθηκε στην 9η θέση, αποφεύγοντας, όμως, τον υποβιβασμό στο τοπικό πρωτάθλημα. Την ίδια χρονιά η ομάδα πραγματοποίησε και το ντεμπούτο της στο θεσμό του Κυπέλλου Ελλάδος, γνωρίζοντας τον αποκλεισμό στην εναρκτήρια αγωνιστική με σκορ 41-64 από την Αγία Παρασκευή.«Σάρωσε η Βούλα» , άρθρο στον ιστότοπο GrBasket.gr, 18 Σεπτεμβρίου 2011.

Η χρονιά 2012-13 υπήρξε ιδιόρρυθμη οργανωτικά για την Α2 Εθνική, εφόσον την επόμενη θα μειώνονταν οι ομάδες που θα συμμετείχαν στην Α1 Εθνική. Ο Όμιλος Βορρά - όπου μεταφέρθηκε η ομάδα - χωρίστηκε αρχικά σε δύο υποομίλους, με τον Π.Α.Σ. Γιάννινα να αγωνίζεται στον πρώτο από αυτούς.«Πρόγραμμα & Βαθμολογία Α2 Εθνικής Κατηγορίας Γυναικών (Βορράς) 2012-2013», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Στο τέλος της Α' Φάσης βρέθηκε στην 3η θέση της βαθμολογίας, περνώντας επιτυχώς στην επόμενη φάση όπου πέρασαν σε κοινό όμιλο οι τρεις πρώτοι κάθε υποομίλου.«Αποτελέσματα Α2 Βορρά: Στα μπαράζ για την άνοδο Ηρακλής και ΠΑΣ!», άρθρο στον ιστότοπο WePlayBall.gr, 24 Φεβρουαρίου 2013. Ο απολογισμός της ομάδας στο σημείο αυτό ήταν 7 νίκες και 5 ήττες. Στο μίνι Πρωτάθλημα των έξι ομάδων του Βορρά που ακολούθησε, ο σύλλογος δεν πέτυχε καμία νίκη σε 10 αγώνες κι έτσι τερμάτισε 6ος στην κατάταξη των ομάδων ολόκληρου του Βορρά.«Αποτελέσματα Α2 Βορρά: Στην Α1 το Ρύσιο, στα μπαράζ ανόδου ο Παναθλητικός!», άρθρο στον ιστότοπο WePlayBall.gr, 21 Απριλίου 2013. Σε ό,τι αφορά το Κύπελλο Ελλάδος, η ομάδα των Ιωαννίνων αποκλείστηκε κατά την 1η Αγωνιστική της Α' Φάσης κατόπιν ήττας από τη Νίκη Λευκάδας με σκορ 37-51.«Ήττα και αποκλεισμός από το κύπελλο για τις γυναίκες του ΠΑΣ» , άρθρο στον ιστότοπο του Super FM, 16 Σεπτεμβρίου 2012.

Την επόμενη περίοδο, 2013-14, η ανωμαλίες στην οργανωτική δομή των Πρωταθλημάτων αποκαταστάθηκαν, με τον Όμιλο Βορρά της Α2 Εθνικής να σχηματίζεται από 12 συλλόγους.«Πρόγραμμα & Βαθμολογία Α2 Εθνικής Κατηγορίας Γυναικών (Βορράς) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ο Π.Α.Σ. Γιάννινα ολοκλήρωσε τις αγωνιστικές του υποχρεώσεις με 5 νίκες και 17 ήττες απολογισμό, τερματίζοντας στη 10η θέση της βαθμολογικής κατάταξης. Η επίδοση αυτή ήταν αρκετή ώστε να αποφύγει την επιστροφή στην οικεία του τοπική κατηγορία. Σε ό,τι αφορά το Κύπελλο Ελλάδος, και πάλι το σωματείο αγωνίστηκε σε μόλις ένα αγώνα, όπου και ηττήθηκε με σκορ 67-54 από τον Ηρακλή Θεσσαλονίκης.«Κύπελλο Ελλάδος: Πέρασαν Τιτάνες Δράμας, Πυλαία, Ηρακλής, Σέρρες, Ολυμπιακός Βόλου και Νίκη Λευκάδας» , άρθρο στον ιστότοπο SportsHero.gr, 22 Σεπτεμβρίου 2013.Πρωταθλήτρια βγήκε η ομάδα νεανίδων σε τοπικό επίπεδο νικώντας στον τελικό στη Βόνιτσα τους Αργοναύτες Αγρινίου με 85-39.Πρωταθλήτρια βγήκε και η ομάδα κορασίδων νικώντας στην Άρτα τη Νίκη Λευκάδας με 61-43.

Την αγωνιστική περίοδο 2014-15, οπότε και τον Όμιλο Βορρά συνέθεσαν και πάλι 12 ομάδες, ο Π.Α.Σ. έδειξε βελτιωμένο αγωνιστικό πρόσωπο, σκαρφαλώνοντας στην 5η θέση του τελικού βαθμολογικού πίνακα.«Πρόγραμμα & Βαθμολογία Α2 Εθνικής Κατηγορίας Γυναικών (Βορράς) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ειδικότερα συγκέντρωσε 12 νίκες και 10 ήττες, ισοβαθμώντας με τον Απόλλωνα Καλαμαριάς, ο οποίος κατετάγη μια θέση χαμηλότερα βάσει των μεταξύ τους αποτελεσμάτων. Στο θεσμό του Κυπέλλου η ομάδα των Ιωαννίνων κατόρθωσε για πρώτη φορά να ξεπεράσει το εμπόδιο της πρεμιέρας, υποχρεώνοντας σε ήττα τον Ε.Ο. Σταυρούπολης με σκορ 57-60.«Γυναικείος θρίαμβος για τον ΠΑΣ Γιάννινα!» , άρθρο στον ιστότοπο του Super FM, 14 Σεπτεμβρίου 2014. Τελικά αποκλείστηκε στη 2η Αγωνιστική της Α' Φάσης κατόπιν ήττας από τον Α.Ο. Σερρών με σκορ 58-55.«Η Δεινοπούλου "πυροβόλησε" τον ΠΑΣ και 58-55 για τον ΑΟΣ», άρθρο στον ιστότοπο SerresSport.gr, 23 Σεπτεμβρίου 2014.

Κατά την αγωνιστική περίοδο, 2015-16, ο Π.Α.Σ. Γιάννινα έλαβε μέρος στο Πρωτάθλημα της Α2 Εθνικής Κατηγορίας.«Πρόγραμμα & Βαθμολογία Α2 Εθνικής Κατηγορίας Γυναικών (Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Τερμάτισε στην 9η θέση με 29 βαθμούς, 7 νίκες και 15 ήττες, 1107-1301. Εξασφάλισε την παραμονή στην κατηγορία και για την επόμενη χρονιά. Στα πλαίσια του θεσμού του Κυπέλλου Ελλάδος ο σύλλογος ξεκίνησε την πορεία του από τη 2η Αγωνιστική της Α' Φάσης, όπου και επικράτησε εκτός έδρας του Α.Ο. Σερρών με σκορ 58-63.«Αποτελέσματα Κυπέλλου Ελλάδας (Βορράς): Πρόκριση για Ηρα, ΠΑΣ, Ολύμπια και Καλαμαριά!», άρθρο στον ιστότοπο WePlayBall.gr, 24 Σεπτεμβρίου 2015. Στο επόμενο παιχνίδι, στα πλαίσια της 3ης Αγωνιστικής, γνώρισε την ήττα με σκορ 38-51 από την Α.Ε. Πυλαίας και αποκλείστηκε.«Πέρασε σαν σίφουνας από τα Ιωάννινα η Πυλαία», άρθρο στον ιστότοπο BasketBlog.gr, 27 Σεπτεμβρίου 2015.

Κατά την αγωνιστική περίοδο, 2016-17, ο Π.Α.Σ. Γιάννινα έλαβε μέρος στο Πρωτάθλημα της Α2 Εθνικής Κατηγορίας. Οι πολλοί και σοβαροί τραυματισμοί στη διάρκεια της σεζόν έφεραν την 12η και τελευταία θέση και τον υποβιβασμό στην τοπική κατηγορία.

Ο σύλλογος συμμετείχε στον θεσμό του Κυπέλλου Ελλάδος. Για την πρώτη αγωνιστική της Α' φάσης του δεύτερου ομίλου πέρασε τον Πιερικό Αρχέλαο με 20-0 αα. Για τη δεύτερη αγωνιστική της Α' φάσης του δεύτερου ομίλου αντιμετώπισε τον Ηρακλή εντός έδρας. Ηττήθηκε με 61-66 και αποκλείστηκε από τη συνέχεια του θεσμού.

Κατά την αγωνιστική περίοδο, 2017-18, ο Π.Α.Σ. Γιάννινα έλαβε μέρος στο Πρωτάθλημα γυναικών που διοργάνωσε η ΕΣΚΑΒΔΕ. Κατέκτησε το πρωτάθλημα αήττητος κάνοντας το 10 στα 10, 610-171 πόντους. Με την κατάκτηση του πρωταθλήματος, συμμετείχε στο ειδικό πρωτάθλημα ανόδου στην Α2 γυναικών. Αντίπαλοι του στον δεύτερο όμιλο ήταν ο Απόλλων Πτολεμαίδας, η Νίκη Βόλου, η ΑΓΕ Πιερίας και οι Πάνθηρες Καβάλας.Ο ΠΑΣ νίκησε τον Απόλλων Πτολεμαίδας με 70-29, την ΑΓΕ Πιερίας με 66-14, τους Πάνθηρες Καβάλας με 60-24 και τη Νίκη Βόλου στο ντέρμπι για την πρώτη θέση με 56-48. Με 4 νίκες κατέκτησε την πρώτη θέση και την άνοδο στην Α2 γυναικών.

Κατά την αγωνιστική περίοδο, 2018-19, ο Π.Α.Σ. Γιάννινα έλαβε μέρος στο Πρωτάθλημα της Α2 Εθνικής Κατηγορίας. Τερμάτισε στη δεύτερη θέση με 40 βαθμούς, 18 νίκες και 4 ήττες, 1363 πόντους υπέρ και 995 πόντους κατά. Η δεύτερη θέση τον οδηγεί σε αγώνα μπαράζ για την άνοδο στην Α1 εθνική κατηγορία με τον δεύτερο του άλλου ομίλου Κρόνο Αγίου Δημητρίου που έγινε στο Κλειστό Γυμναστήριο Απόλλωνα Πάτρας στην Πάτρα. Ο ΠΑΣ Γιάννινα ηττήθηκε με 66-52 από τον Κρόνο που ήταν καλύτερος. Ένα πολύ κακό πρώτο ημίχρονο στάθηκε εμπόδιο στον ΠΑΣ στο να διεκδικήσει τη νίκη παρά την αγωνιστική του άνοδο στο δεύτερο ημίχρονο.Σημαντική ήταν και η παρουσία του κόσμου κατά τη διάρκεια της χρονιάς αλλά και στο μπαράζ ανόδου στην Πάτρα.

Παράλληλα συμμετείχε στο κύπελλο Ελλάδος γυναικών. Για τη σεζόν 2018-19 αποκλείστηκε από τον Άρη στο Αλεξάνδρειο με 51-46 για την πρώτη αγωνιστική του Βόρειου ομίλου.

Κατά την ίδια περίοδο ο ΠΑΣ Γιάννινα Β (Κ-20) έλαβε μέρος στο Πρωτάθλημα γυναικών που διοργανώνει η ΕΣΚΑΒΔΕ.Τερμάτισε στην 3η θέση με 14 βαθμούς, 6 νίκες, 2 ήττες και 2 μηδενισμούς, 374-334 πόντους.

Πριν την έναρξη της σεζόν, τον Αύγουστο, η Αγγελίνα Χρηστάκη συμμετείχε με την εθνική παγκορασίδων σε τουρνουά στη Βαλένθια.

Μετά από καλοκαιρινές ανακατατάξεις και ομάδες που δεν κατέβηκαν στην Α1 εθνική κατηγορία, ο ΠΑΣ Γιάννινα ήταν ο πρώτος επιλαχών και ανέβηκε στην κατηγορία σε μια ιστορική στιγμή για τον σύλλογο. 

Κατά την αγωνιστική περίοδο, 2019-20, ο Π.Α.Σ. Γιάννινα έλαβε μέρος στο Πρωτάθλημα της Α1 εθνικής κατηγορίας. Μετά την πρώτη αγωνιστική έγινε αλλαγή των 2 από τις 3 ξένες παίχτριες. Ήρθε η Καλχούν και Τακ στη θέση των Μοκντάτ και Τόμπκινς.Η ΕΟΚ αποφάσισε τη μη συνέχιση των πρωταθλημάτων εξαιτίας των προβλημάτων που δημιούργησε η πανδημία του COVID-19.Ο ΠΑΣ κατέκτησε την 11η θέση με 4 νίκες και 16 ήττες, 1313-1540 πόντους. Με απόφαση της ομοσπονδίας που επικύρωσε τις βαθμολογίες όπως είχαν διαμορφωθεί παρέμεινε στην κατηγορία. 

Επίσης έλαβε μέρος κύπελλο Ελλάδος γυναικών 2019-20. Για τη Β΄ φάση γνώρισε την ήττα εκτός έδρας από τις Εσπερίδες με 79-41.Στον συγκεκριμένο αγώνα η αρχηγός του ΠΑΣ Ντίνα Σαριγιαννίδου τραυματίστηκε σοβαρά, ολική ρήξη πρόσθιου χιαστού, χάνοντας το υπόλοιπο της σεζόν.

Κατά την ίδια περίοδο ο ΠΑΣ Γιάννινα Β (Κ-20) έλαβε μέρος στον βόρειο όμιλο του πρωταθλήματος γυναικών που διοργανώνει η ΕΣΚΑΒΔΕ. Έγινε μόλις 1 αγωνιστική αφού το πρωτάθλημα διακόπηκε εξαιτίας της πανδημίας του COVID-19.Ο ΠΑΣ νίκησε τον ΣΚ Ιωάννινα με 65-53 και τερμάτισε στη δεύτερη θέση.

Στις 20 Μαΐου 2020 ο προπονητής της ομάδας, Γιώργος Σιαμέτης, ανακοίνωσε την αποχώρηση του από τη θέση του προπονητή μετά από 8 χρόνια.«Νέος προπονητής στον ΠΑΣ Γιάννινα!», άρθρο στον ιστότοπο WePlayBall.gr, 5 Αυγούστου 2012.Στη θέση του ο ΠΑΣ ανακοίνωσε τον πρώην προπονητή της Νίκης Λευκάδας Νίκο Δουβίτσα.

Κατά την αγωνιστική περίοδο, 2020-21, ο Π.Α.Σ. Γιάννινα έλαβε μέρος στο Πρωτάθλημα της Α1 εθνικής κατηγορίας. Πραγματοποιήθηκαν μόλις 3 αγωνιστικές, στις οποίες ο ΠΑΣ Γιάννινα με 3 νίκες απέναντι στη Νίκη Λευκάδας, τις Εσπερίδες Καλλιθέας και την Ελευθερία Μοσχάτου, βρέθηκε στην κορυφή της βαθμολογίας. Μετά από αυτό υπήρξε διακοπή του πρωταθλήματος εξαιτίας του δεύτερου κύματος της πανδημίας του COVID-19.Παρότι υπήρξε επιστροφή στις προπονήσεις, το πρωτάθλημα δεν ξεκίνησε.Αυτό απέφερε αποχωρήσεις παιχτριών. Η Άντζελα Βέντρελ αποχώρησε για να συνεχίσει την καριέρα της αλλού ενώ λίγο αργότερα αποχώρησε η Σαμάνθα Κούπερ.Οι αποχωρήσεις συνεχίστηκαν με την αποχώρηση της Αγγελικής Βιντσιλαίου.Από την άλλη ο ΠΑΣ ανακοίνωσε την απόκτηση των αμερικανίδων Ράντι Μπράουν και Μάρτε Γκρέις.Η μεγάλη διακοπή που υπήρξε ανάγκασε την ΕΟΚ να αλλάξει τον τρόπο διεξαγωγής του πρωταθλήματος. Παράλληλα αποχώρησαν ο Σπόρτινγκ και ο Κρόνος Αγίου Δημητρίου.Οι ομάδες έπαιξαν μεταξύ τους τον πρώτο γύρο κανονικά.Οι πρώτες έξι ομάδες συνέχισαν στη δεύτερη φάση και έπαιξαν σε μονό γύρο μεταξύ τους. Μετά ακολούθησαν τα play offs.Ο ΠΑΣ για τον πρώτο γύρο τερμάτισε στην 5η θέση με 14 βαθμούς, 5 νίκες και 4 ήττες, 604-634. Προκρίθηκε στον δεύτερο γύρο. Στα 5 παιχνίδια που ακολούθησαν ο ΠΑΣ Γιάννινα πέτυχε 2 νίκες και είχε 3 ήττες. Τερμάτισε στην 5η θέση με 21 βαθμούς, 7 νίκες και 7 ήττες, 908 πόντους υπέρ και 936 κατά. Πανούση, Σαρηγιαννίδου και Ντάλα είχαν συμμετοχή και στους 14 αγώνες πρωταθλήματος. Πρώτη σκόρερ της ομάδας η Πανούση με 196 πόντους. Πρώτη στα ριμπάουντ η Γκρέις με 113 (39 επιθετικά, 74 αμυντικά). Η Μπράουν πρώτη σε ασίστ με 30. Μπράουν και Αγγελική Βιντσιλαίου πρώτες σε κλεψίματα με 18. Καλύτερο ποσοστό στα τρίποντα η Κούπερ με 58,82%. Επίσης ήταν πρώτη στα δίποντα με 60% ευστοχία.

Επίσης έλαβε μέρος κύπελλο Ελλάδος γυναικών 2020-21. Για τη Β΄ φάση κέρδισε εκτός έδρας τη Δάφνη Αγίου Δημητρίου με 56-52 και προκρίθηκε στα προημιτελικά.

Με την εθνική ομάδα συμμετέχει η αθλήτρια του συλλόγου, Αγγελική Βιντσιλαίου.Η Βανέσα Πανούση συμμετέχει στην προετοιμασία της εθνικής για το Ευρωμπάσκετ γυναικών μετά τις εμφανίσεις της στο ελληνικό πρωτάθλημα.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΠερίοδοςΚύπελλοΕυρωπαϊκές διοργανώσεις2011-12 2Α2 Εθνική 9 - 6-20 - - 2011-12 1η - Α' Φάσης 1–  –  –2012-13 2Α2 Εθνική 6 Β' Φάση 7-5 0-10 - 2012-13 1η - Α' Φάσης 1–  –  –2013-14 2Α2 Εθνική 10 - 5-17 - - 2013-14 1η - Α' Φάσης 1–  –  –2014-15 2Α2 Εθνική 5 - 12-10 - - 2014-15 2η - Α' Φάσης 2–  –  –2015-162Α2 Εθνική9 -7-15 - -2015-163η - Α' Φάσης2–  –  –2016-172Α2 Εθνική12 -3-19 - -Κλαίρη Μεντεσίδου (295)2016-172η - Α' Φάσης2–  –  –2018-192Α2 Εθνική2Μπαράζ ανόδου18-40-1 -Ντίνα Σαρηγιαννίδου (396)2018-191η - Α' Φάσης1–  –  –2019-201Α1 Εθνική11 -4-16 - -2019-20B' φάση1–  –  –2020-211Α1 Εθνική57-7 - -Βανέσα Πανούση (196)2020-21Προημιτελικά1–  –  –2021-221Α1 Εθνική9 -3-13 - -2021-22Προημιτελικά2–  –  –

 Πρόσωπα 
+Διακεκριμένες καλαθοσφαιρίστριεςΕθνΟνοματεπώνυμο  Νίκη Ζέρβα   Λίτσα Κουντουρά  Ρέα Ντόκου  Ντίνα Σαρηγιαννίδου  Τσακτσίρα Θάλεια  Μεντεσίδου Κλαίρη
<div style="clear: both">

+ΠροπονητέςΕθνΟνοματεπώνυμοΘητεία  Χρήστος Βαχαρίδης  - 2011   Νίκος Παπαδόπουλος  2011 - 2012  Γιώργος Σιαμέτης  2012 - 2020  Νίκος Δουβίτσας 2020 - 2022  Xάρης Γούλας 2022 Tζον Μαργαρίτης 2022-
<div style="clear: both">

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2021-22, ο Π.Α.Σ. Γιάννινα έλαβε μέρος στο Πρωτάθλημα της Α1 εθνικής κατηγορίας. Τερμάτισε στην 9η και τελευταία θέση με 19 βαθμούς, 3 νίκες και 13 ήττες, 1076 πόντους υπέρ και 1210 πόντους κατά.

Επίσης έλαβε μέρος στο κύπελλο Ελλάδος γυναικών 2021-22. Για τη φάση των 16 ο ΠΑΣ Γιάννινα απέκλεισε την Αναγέννηση Νέου Ρυσίου με 77-40 εκτός έδρας.Στα προημιτελικά αντιμετώπισε τον ΟΑ Χανίων εκτός έδρας χάνοντας με 63-54 και αποκλείστηκε.Στις 19 Φεβρουαρίου 2022 ανακοινώθηκε η λύση κοινή συναινέσει της συνεργασίας με τον προπονητή Νίκο Δουβίτσα.

Έδρα του συλλόγου είναι το Νέο κλειστό Ιωαννίνων. Πρόεδρος της διοικούσας επιτροπής του τμήματος καλαθοσφαίρισης είναι ο Τόλης Μιχαήλ. Καθήκοντα πρώτου προπονητή διατηρεί από τον Μάιο του 2022 ο Τζον Μαργαρίτης. Το ρόστερ του Π.Α.Σ. Γιάννινα για την αγωνιστική περίοδο 2021-22 συνθέτουν οι παρακάτω αθλήτριες:

 Π.Α.Σ. Γιάννινα - Roster 2021-22
 Αρ. Εθν. Όνοματεπώνυμο Θέση Γέννηση Ύψος Μπλάχιερ Κλάρα118/3/1998165 cmΧρηστάκη Αγγελίνα1-219/3/2004169 cmΤσίπη Νεφέλη1-218/4/2003164 cmΚαλαμπάκου Άσπα2-38/12/1993178 cmΜαρίνη Κατερίνα26/1/1999174 cmΧούλη Μαίρη2-38/11/2003170 cmΘεοδώρου Χριστίνα3-413/11/1997182 cmΣαρηγιαννίδου Ντίνα (αρχηγός)3-422/10/1990178 cmΠαπαδοπούλου Ευγενία41998182 cmΣλιμ Ισαμπέλα4-512/1/1995183 cmΚούπερ Σαμάνθα519/3/1995188 cmΔημητριάδου Ελπίδα52001185 cm
 Προπονητής: -

Βοηθός Προπονητή: Χάρης Γούλας   Ενημέρωση: 19 Φεβρουαρίου 2022

 Τμήματα υποδομής 
Το τμήμα διαθέτει ομάδες όλων των ηλικιών. Γενικότερα συμμετέχει στα πρωταθλήματα υποδομών της τοπικής ένωσης. Το καλοκαίρι του 2020 υπήρξε αναδιοργάνωση των ακαδημιών με στόχο τη βελτίωση τους σε κάθε επίπεδο.«Νέο ξεκίνημα για τις ενιαίες Ακαδημίες μπάσκετ του Π.Α.Σ. Γιάννινα», άρθρο στον ιστότοπο της εφημερίδας «Ηπειρωτικός Αγών», 30 Αυγούστου 2020.

 Νεανίδες 
Την αγωνιστική περίοδο 2011-12 το τμήμα Νεανίδων του Π.Α.Σ. Γιάννινα έφτασε στον τελικό στο αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας και έχασε στο ΔΑΚ Πρέβεζας από τον ΦΙΜΠΑ Πήγασο με 49-33.

Την αγωνιστική περίοδο 2012-13 το τμήμα Νεανίδων του Π.Α.Σ. Γιάννινα κατέκτησε το αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας και συμμετείχε στα προκριματικά του Πανελλήνιου Πρωταθλήματος Νεανίδων που διοργανώνει η Ελληνική Ομοσπονδία Καλαθοσφαίρισης.Δεν κατάφερε όμως να προκριθεί στην τελική φάση.

Την αγωνιστική περίοδο 2013-14 το τμήμα Νεανίδων του Π.Α.Σ. Γιάννινα κατέκτησε το αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας με προπονητή το Γιώργο Σιαμέτη.«Πρωταθλητής στους έφηβους ο ΑΓΣΙ και στις νεανίδες ο ΠΑΣ Γιάννινα» , άρθρο στον ιστότοπο του Super FM, 21 Δεκεμβρίου 2013. Στον τελικό επικράτησε της ομάδας των Αργοναυτών Αγρινίου με σκορ 39-85.«Αποτελέσματα Νεανίδων ΕΣΚΑΒΔΕ: Πρωταθλητής ο ΠΑΣ Γιάννινα!», άρθρο στον ιστότοπο WePlayBall.gr, 22 Δεκεμβρίου 2013. Το Μάρτιο του 2014 συμμετείχε στα προκριματικά του Πανελλήνιου Πρωταθλήματος Νεανίδων που διοργανώνει η Ελληνική Ομοσπονδία Καλαθοσφαίρισης,«Πανελλήνιο Πρωτάθλημα Κορασίδων: Η κλήρωση και το πρόγραμμα», δελτίο Τύπου στον επίσημο ιστότοπο της Ελληνικής Ομοσπονδίας Καλαθοσφαίρισης, 31 Μαρτίου 2014. χωρίς να καταφέρει να περάσει στην τελική φάση.«Aποτελέσματα Πανελληνίου Νεανίδων: Αήττητος πρωταθλητής ο Πρωτέας, δεύτερο το Αρκάδι!», άρθρο στον ιστότοπο WePlayBall.gr, 28 Απριλίου 2014. 

Τον Ιανουάριο του 2015 οι Νεανίδες του Π.Α.Σ. Γιάννινα κατέκτησαν εκ νέου το τοπικό Πρωτάθλημα, νικώντας στον Τελικό την ομάδα της Νίκης Λευκάδας με σκορ 53-43.«Ο ΠΑΣ κατέκτησε το πρωτάθλημα νεανίδων της ΕΣΚΑΒΔΕ» , άρθρο στον ιστότοπο Ipiros.gr, 3 Ιανουαρίου 2015. Τον Απρίλιο του 2015, πάντα με προπονητή το Σιαμέτη, συμμετείχαν στη διαδικασία των Προκριματικών για το Πανελλήνιο Πρωτάθλημα, μέσα από την οποία πέρασαν αήττητες. Οι ομάδες που αντιμετώπισαν επιτυχώς ήταν οι Απόλλων Πατρών, Πελασγός Μεγαλόπολης και Λεωνίδιο.«Αποτελέσματα Προκριματικών Πανελληνίου Νεανίδων (2ος Ομιλος): Αήττητος στα τελικά ο ΠΑΣ Γιάννινα!», άρθρο στον ιστότοπο WePlayBall.gr, 9 Απριλίου 2015. Στην τελική φάση του Πανελλήνιου Πρωταθλήματος 2015, ωστόσο, δεν πέτυχαν καμία νίκη με αποτέλεσμα να τερματίσουν στην 6η και τελευταία θέση της κατάταξης.«Aποτελέσματα Πανελληνίου Νεανίδων: Χάλκινο μετάλλιο για το Αρκάδι!», άρθρο στον ιστότοπο WePlayBall.gr, 2 Μαΐου 2015.

Την αγωνιστική περίοδο 2017-18 το τμήμα Νεανίδων του Π.Α.Σ. Γιάννινα κατέκτησε το αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας με προπονητή το Γιώργο Σιαμέτη. Στον τελικό, στο ΔΑΚ Βόνιτσας, επικράτησε του ΠΑΣ Ναυπάκτου με 72-34.Συμμετείχε στη δεύτερη φάση του Πανελλήνιου Πρωταθλήματος Νεανίδων, στον πρώτο όμιλο, που διεξάχθηκε στο Κλειστό του Επταπυργίου.Με μια νίκη (Ολύμπια Λάρισας) και 3 ήττες (Πιερικός Αρχέλαος,Ασπίδα Ξάνθης,Απόλλων Πτολεμαίδας) κατέλαβε την 4η θέση και αποκλείστηκε από τα τελικά του πανελληνίου.

Την αγωνιστική περίοδο 2018-19 το τμήμα Νεανίδων του Π.Α.Σ. Γιάννινα κατέκτησε το αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας με προπονητή το Γιώργο Σιαμέτη για δεύτερη συνεχόμενη φορά. Στο πρωτάθλημα κατάφερε να κερδίσει τον κύριο αντίπαλο της, τον ΦΙΜΠΑ Πήγασο, εντός έδρας με 47-44 και εκτός έδρας με 49-39.Σαν πρωταθλήτρια συμμετείχε στον πρώτο όμιλο της Β φάσης του πανελληνίου πρωταθλήματος που διεξήχθη στη Σταυρούπολη Θεσσαλονίκης.Αντίπαλοι της ήταν ο ΣΑΚ Αστέρας, ο ΑΦΣ Κεραυνός Αγ. Γεωργίου, ο ΣΦΚ Πιερικός Αρχέλαος και ο ΓΣ Ολύμπια Λάρισας.Στην πρώτη αγωνιστική είχε ρεπό.Στη δεύτερη αγωνιστική αντιμετώπισε τον Πιερικό Αρχέλαο γνωρίζοντας την ήττα με 65-60.Στην τρίτη αγωνιστική γνώρισε την ήττα από τον ΣΑΚ Αστέρα με 59-51.Στην τέταρτη αγωνιστική πήρε την πρώτη νίκη επί της Ολύμπια Λάρισας με 46-43.Οι νεανίδες ολοκλήρωσαν την παρουσία τους με ήττα από τον Κεραυνό Αγ. Γεωργίου με 59-41. Τερμάτισαν στην πέμπτη θέση με 1 νίκη, 3 ήττες και 5 βαθμούς.

Την αγωνιστική περίοδο 2019-20 το τμήμα Νεανίδων του Π.Α.Σ. Γιάννινα κατέκτησε το αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας με προπονητή το Γιώργο Σιαμέτη για τρίτη συνεχόμενη φορά. Στον τελικό που έγινε στο ΔΑΚ Πρέβεζας επικράτησε του ΦΙΜΠΑ Πήγασου με 67-43.Σαν πρωταθλήτρια συμμετείχε στον πρώτο όμιλο της Β φάσης του πανελληνίου πρωταθλήματος που διεξήχθη στη Σταυρούπολη Θεσσαλονίκης. Αντίπαλοι της ήταν ο ΣΑΚ Αστέρας, ο ΓΣ Ολύμπια Λάρισας, ο ΣΦΚ Πιερικός Αρχέλαος και ο ΑΦΣ Κεραυνός Αγ. Γεωργίου. Στην πρώτη αγωνιστική είχε ρεπό.Στη δεύτερη αγωνιστική αντιμετώπισε τον ΣΑΚ Αστέρα, τον οποίο κέρδισε με 66-56.Στην τρίτη αγωνιστική κέρδισε την Ολύμπια Λάρισας με 56-49.Την τέταρτη αγωνιστική έχασε από τον Πιερικό Αρχέλαο με 62-49.Στην πέμπτη και τελευταία αγωνιστική ηττήθηκε από τον Κεραυνό Αγ. Γεωργίου με 58-49. Με 2 νίκες και 2 ήττες και 6 βαθμούς κατέλαβε την τέταρτη θέση και αποκλείστηκε από την τελική φάση.

Την αγωνιστική περίοδο 2020-21 το τμήμα Νεανίδων του Π.Α.Σ. Γιάννινα κατέκτησε το αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας με προπονητή την Ντίνα Σαρηγιαννίδου για τέταρτη συνεχόμενη φορά. Στον τελικό που έγινε στο Νέο κλειστό γυμναστήριο των Ιωαννίνων επικράτησε του ΣΚ Ιωάννινα με 62-48.Δεν δήλωσε συμμετοχή στη Β΄ φάση του πανελληνίου πρωταθλήματος.

 Κορασίδες 
Την αγωνιστική περίοδο 2010-11 η ομάδα των Κορασίδων του Π.Α.Σ. Γιάννινα αναδείχθηκε Πρωταθλήτρια ομάδα της Ε.Σ.ΚΑ. Βορειοδυτικής Ελλάδας για την ηλικιακή αυτή ομάδα. Στον Τελικό, η ομάδα του Χρήστου Βαχαρίδη και του Γιάννη Παπαδόπουλου επικράτησε του Πήγασου Αγρινίου με σκορ 51-47.«Οι κορασίδες πρωταθλήτριες ΕΣΚΑΒΔΕ 2010-2011», ανάρτηση στο επίσημο ιστολόγιο του συλλόγου, 29 Νοεμβρίου 2010.

Την αγωνιστική περίοδο 2011-12 η ομάδα Κορασίδων του ΠΑΣ Γιάννινα αναδείχθηκε Πρωταθλήτρια ομάδα της ΕΣΚΑΒΔΕ. Συμμετείχε στα τελικά του πανελληνίου 2012 της κατηγορίας τους καταλαμβάνοντας την 6η θέση.

Την περίοδο 2013-14 το τοπικό Πρωτάθλημα της ΕΣΚΑΒΔΕ κατέκτησε εκτός από τις Νεανίδες και το τμήμα Κορασίδων του Συλλόγου. Στον Ημιτελικό επικράτησε των Αργοναυτών Αγρινίου με σκορ 30-51. Στον Τελικό που διεξήχθη στο Κλειστό Γυμναστήριο του Δημοτικού Αθλητικού Κέντρου της Άρτας νίκησε με σκορ 61-43 τη Νίκη Λευκάδας. Προπονητής της ομάδας ήταν ο Νίκος Σκόρδος.«Αποτελέσματα Κορασίδων ΕΣΚΑΒΔΕ: Πρωταθλητής ο ΠΑΣ Γιάννινα!», άρθρο στον ιστότοπο WePlayBall.gr, 5 Φεβρουαρίου 2014.«Νίκη Λευκάδας: Έχασαν οι κορασίδες στον τελικό», άρθρο στον ιστότοπο MyLefkada.gr, 2 Φεβρουαρίου 2014. Τον Απρίλιο του 2014 συμμετείχε στα προκριματικά του Πανελλήνιου Πρωταθλήματος Κορασίδων που διοργανώνει η Ομοσπονδία χωρίς να καταφέρει να περάσει στην τελική φάση.«Αποτελέσματα Προκριματικών Πανελληνίου Κορασίδων: Στα τελικά Τιτάνες Παλαμά, Ηρόδοτος και ΓΕ Αρκαδίας Άμιλλα!», άρθρο στον ιστότοπο WePlayBall.gr, 28 Απριλίου 2014.

Την αγωνιστική περίοδο 2016-17 η ομάδα των Κορασίδων του Π.Α.Σ. Γιάννινα έφτασε ως τον τελικό, όπου έχασε από τον ΦΙ.ΜΠΑ. Πήγασο Αγρινίου με 54-44 στο ΔΑΚ Πρέβεζας.

Την αγωνιστική περίοδο 2017-18 η ομάδα των Κορασίδων του Π.Α.Σ. Γιάννινα έφτασε ως τον τελικό, όπου έχασε από τον ΦΙ.ΜΠΑ. Πήγασο Αγρινίου με 63-56 στο ΔΑΚ Άρτας.

Την αγωνιστική περίοδο 2018-19 η ομάδα των Κορασίδων του Π.Α.Σ. Γιάννινα έφτασε ως τον τελικό, όπου έχασε από τον ΦΙ.ΜΠΑ. Πήγασο Αγρινίου με 39 - 28 στο ΔΑΚ Πρέβεζας.

Την αγωνιστική περίοδο 2019-20 η ομάδα των Κορασίδων του Π.Α.Σ. Γιάννινα έφτασε ως τον τελικό, όπου έχασε από τη Νίκη Λευκάδας με 46-39 στο νέο Τ9 της Άρτας.

Την αγωνιστική περίοδο 2020-21 η ομάδα των Κορασίδων του Π.Α.Σ. Γιάννινα έφτασε ως τον τελικό, όπου έχασε από τη Νίκη Λευκάδας με 57-41 στο νέο Τ9 της Άρτας.

 Μίνι 
Την περίοδο 2016-17 τα μίνι 2003 βγήκαν πρωταθλήτριες ΕΣΚΑΒΔΕ νικώντας στην Άρτα τον ΦΙ.ΜΠΑ. Πήγασο Αγρινίου με 55-48.

Την περίοδο 2017-18 τα μίνι 2004 βγήκαν πρωταθλήτριες ΕΣΚΑΒΔΕ νικώντας στην Πρέβεζα τη Νίκη Λευκάδας με 66-47.

Την περίοδο 2021-22 τα μίνι 2008 βγήκαν βγήκαν πρωταθλήτριες ΕΣΚΑΒΔΕ νικώντας στην Άρτα τη Νίκη Λευκάδας με 61-37.

 Έδρα 
Έδρα του συλλόγου από τη σεζόν 2017-18 αποτελεί το Νέο Κλειστό Γυμναστήριο Ιωαννίνων. Μέχρι τότε έδρα του συλλόγου ήταν το Κλειστό Γυμναστήριο Λιμνοπούλας, τμήμα του Ε.Α.Ν.Κ. Ιωαννίνων.

 Παραπομπές 

 Εξωτερικοί σύνδεσμοι 
 ΠΑΣ Γιάννινα, επίσημος ιστότοπος του ερασιτεχνικού συλλόγου
 ΠΑΣ Γιάννινα WBC, επίσημος ιστότοπος του τμήματος καλαθοσφαίρισης γυναικών
 ΠΑΣ Γιάννινα WBC, στο Facebook
 Βίκος ΠΑΣ Γιάννινα BC, στο Instagram
 ΠΑΣ Γιάννινα WBC, στο Instagram
 Π.Α.Σ. Γιάννινα, επίσημο ιστολόγιο του τμήματος καλαθοσφαίρισης γυναικών (παλιό)
 Ακαδημίες ΠΑΣ Γιάννινα, στο Facebook